რკინის თეატრი

რკინის თეატრი — ოთარ ჭილაძის რომანი. პირველად გამოიცა 1981 წელს. რომანისთვის მწერალი იყო წარდგენილი ნობელის პრემიაზე . ნაწარმოებისთვის ავტორს მიენიჭა რუსთაველის პრემია. ერთ–ერთ დანიურმა გაზეთმა, ამ რომანის სკანდინავიურ ენებზე გამოცემის შესახებ დაწერა, რომ ოთარ ჭილაძემ საქართველო დააბრუნა მსოფლიო ლიტერატურის რუკაზე.  რკინის თეატრი თარგმნილია გერმანულhttp://www.amazon.de/Das-eiserne-Theater-Otar-Tschiladse/dp/B007DZIBH4,  ფრანგულhttp://www.abebooks.com/9782226069979/Theatre-fer-Otar-Tchiladze-2226069976/plp, რუსულhttp://www.e-reading.club/book.php?book=1002169, სლოვაკურhttp://knihy.bazar.sk/12768746-ciladze-othar-zelezne-divadlo, ესტონურhttps://www.raamatukoi.ee/cgi-bin/raamat?27740  და სხვა ენებზე. რომანი ითვლება ოთარ ჭილაძის ერთ–ერთ საუკეთესო ნაწარმოებად.

რომანი მოგვითხრობს ისტორიას ორი ოჯახის შესახებ, რომელთაც მეოცე საუკუნის დასაწყისის ბათუმში უწევთ ცხოვრება. რკინის თეატრი ის ცენტრალური სივრცეა, რომელიც პერსონაჟებს აერთიანებს თხრობის მიმდინარეობის საწყის ეტაპზე. დიმიტრი და დარია უშვილო წყვილია, რომელთა იდილია ირღვევა თბილისელი მსახიობისა და მისი მეუღლის, ელენეს გამოჩენის შემდეგ. მთავარი ხაზის პარალელურად რომანს ფონად იმდროინდელი ისტორიული მოვლენებიც გასდევს და ავტორი კვლავ უბრუნდება მწვავე სოციალურ-პოლიტიკურ თემებს(მაგ. საქართველოს პოლიტიკური ადგილი რუკაზე), რომელთაც აქტიურად ეხებოდა წინა რომანებშიც.

სქოლიო

კატეგორია:ოთარ ჭილაძის ნაწარმოებები
კატეგორია:ქართული რომანები
კატეგორია:1981 წლის რომანები
კატეგორია:ისტორიული რომანები
კატეგორია:მაგიური რომანები